Sacrosancte ecclesie almi martiris Christi Vincentii, que est constructa infra muros Matisconum. Ego Alsenda femina et filius meus Arnoldus donamus ad ipsam casam Dei aliquid de rebus proprie hereditatis nostre que sunt site in pago Lugdunense, in fine Cosconacense, in villa Cortefredone. Est curtilus unus cum vinea insimul tenente et manso superposito, que de fratre meo Walterio et filio suo Arnaldo clerico nobis advenit, que ad exitum illorum Sancto Vincentio condonaverunt. Dummodo vivit Alsenda et filius suus Arnaldus teneant et possideant; post illorum decessum, Sancto Vincentio ad mensam fratrum perveniat. Terminat ipse curtilus a mane terra Tetgerio, a medio die terra Sancti Genesii, a sero terra Gonterio, a circio terra Sancti Vincentii. Infra isto termino, duas partes donamus ad ipsam casam Dei eo tenore ut unoquoque anno VI denarios festivitate Sancti Vincentii persolvamus; post nostrum decessum, ad ipsam casam Dei perveniat nullo contradicente. Si quis contradixerit auri uncias duas componat. S. Alsenda et filio suo Arnaldo. (S. Wido.) S. Hugo. S. Girardo. S. Bernardo. S. Algio. Hactum est hoc tempore Rodulfi regis.